L-Arċisqof Charles Scicluna qal li qatt ma nistgħu niġġustifikaw il-ħruxija f'isem Alla. Hu qal dan fl-omelija waqt il-quddiesa li ċċelebra l-Arċisqof fil-kappella ta' Junior College hekk kif il-Ħamis ġie organizzat jum ta' talb u sawm għal dawk kollha li qed ibatu minħabba l-instabbiltà politika li jinsab fiha l-poplu Afgan. Fl-omelija l-Arċisqof spjega kif hi traġedja kbira u ta' mistħija li affarijiet orribbli jsiru f'isem Alla, tkun xi tkun ir-reliġjon. "Aħna qed nitolbu għal ambjent fejn il-mara mhix mħarsa daqskemm wieħed jixtieq fid-dinjità tagħha. Ftit ġimgħat ilu reġgħet daħlet il-liġi fl-Afganistan li biex toħroġ mid-dar il-mara trid tkun akkumpanjata minn raġel, li n-nisa m'għandhomx dritt jaħdmu imma joqogħdu d-dar. Dan hu pass lura fiċ-ċiviltà tal-bnedmin," spjega l-Arċisqof. Hu kompla jgħid li l-ħasra hi li ħafna drabi dawn l-affarijiet ta' oskurantiżmu kbir, ta' mħuħ magħluqa, isiru f'isem Alla iżda "Alla jistħoqqlu aħjar." L-Arċisqof iċċelebra quddiesa mill-kappella ta' Junior College, l-Imsida, fil-jum ta' talb u sawm għall-poplu AfganAktar ritratti: knisja.mt/ritratti L-Arċisqof iċċelebra quddiesa mill-kappella ta' Junior College, l-Imsida, fil-jum ta' talb u sawm għall-poplu AfganAktar ritratti: knisja.mt/ritratti L-Arċisqof iċċelebra quddiesa mill-kappella ta' Junior College, l-Imsida, fil-jum ta' talb u sawm għall-poplu AfganAktar ritratti: knisja.mt/ritratti Waqt l-omelija l-Arċisqof talab għall-poplu Afgan li qed ibati l-ġuħ u n-nuqqas tal-affarjiet essenzjali, u wkoll għal dawk li qed jużaw l-isem ta' Alla biex ikasbru x-xbieha tiegħu li tinsab f'kull bniedem. Intant aktar kmieni matul il-ġurnata f'messaġġ li għadda l-Arċisoqf qal li "qatt ma nistgħu ngħidu li qed infittxu ir-rieda ta' Alla jekk inkunu sinjal ta moħqrija minflok tama u paċi. Hu spjega li minkejja li l-Afganistan jinsab il-bogħod minn pajjiżna, xorta waħda nafu dak li għaddej fil-pajjiż li waqa' taħt it-tmexxija tat-Taliban. L-Arċisqof Scicluna qal li l-Knisja Kattolika għandha tilqa' t-talba tal-Papa Franġisk biex l-insara jitolbu għall-paċi u l-ftehim u biex it-Taliban jaħdem għad-drittijiet tal-bniedem, għall-ugwaljanza u biex jirrispetta l-libertà tal-espressjoni. It-talb u s-sawm kif jista' jgħin lill-poplu Afgan? L-Arċisqof Charles Scicluna qal li għandna navdaw it-talb u s-sawm f'idejn il-Mulej, l-importanti li nkunu għamilna d-dmir tagħna bħala nsara għaliex imbgħad f'idejn Alla biex imexxi l-qalb tal-bniedem. Il-jum ta' talb ġie organizzat fil-kappella tal-Junior College, fl-Imsida, b'xandira online fuq Knisja.mt. Il-jum ta' talb beda' fit-8 ta' filgħodu u jintemm fit-8 ta' filgħaxija. Caritas Malta b'sejħa ta' emerġenza